NaiveNeuron/SloPal huggingface dataset:
Hlina, Alojz, poslanec NR SR (2013-10-30):
Áno, musím súhlasiť s kolegom pánom Poliačikom, že aj by som ešte tak aj povedal, že dajme ešte šancu, že ešte to nie je tak zlé. Hej, že ešte naozaj verme v ten, tú vnútornú nejakú vnútornú schopnosť to regulovať, odstrániť asi nie, lebo odstrániť sa to nebude dať, ale regulovať, by som si trúfol povedať, že by sa to mohlo, aspoň toto volebné obdobie a do ďalšieho volebného obdobia sem neposlať ľudí, u ktorých musíte regulovať, u ktorých sa to nedá odstrániť, iba ich viete udržať v hladinke. Hej, takže naozaj, že verme tomu, že, že pani Laššáková bude schopná udržať si klub, že iní predsedovia poslaneckých klubov budú vedieť tiež proste so svojimi kolegami mať účinné nástroje na to, aby, aby sme nezavdávali príčinu, ktorou, ktorej dôsledkom môže byť aj návrh pána Škripeka. A naozaj by bolo už zlé, ja som bol na vážkach, aká-taká diskusia sa rozplynula a po aj tejto diskusii ja by som dal šancu ešte tým vnútorným procesom a vnútornej schopnosti to regulovať a nepristupovať k takýmto, by som povedal mierne, ofenzívnejším nástrojom. Ďakujem.
Laššáková, Jana, podpredsedníčka NR SR (2014-06-26):
Pán poslanec Brocka, nech sa páči.
Blaha, Ľuboš, poslanec NR SR (2022-04-29):
Aha, pardon, pardon. Nadväzujem na pána predrečníka a vysvetľujem politické súvislosti. Takže vysvetlím ich rád kolegom, ktorí krútia hlavami, pánovi Šefčíkovi, ktorý zrejme nepochopil ešte nič, odkedy tu v parlamente nastúpil. Druhý, ktorý chce na tom profitovať politicky, je prezidentský palác. Pani Čaputová chce byť znovu zvolená a chce sa zbaviť svojho hlavného politické rivala, ktorý ju kritizuje, a to je strana SMER – sociálna demokracia. A tretí, ktorý má na tomto záujem, je americká ambasáda, ktorá chce umlčať Roberta Fica, lebo hovorí pravdu o amerických základniach a o vojne na Ukrajine. Je to jasné... (Prerušenie vystúpenia časomerom.)
Kyselica, Lukáš, poslanec NR SR (2023-06-20):
Pán predseda, dajte, prosím, hlasovať o návrhu ústavného zákona ako o celku.
Vons, Peter, poslanec NR SR (2023-06-21):
(Povedané súbežne s predsedajúcim.) Ďakujem. Dobre, ďakujem. Ja budem, áno, budem, budem krátky viac-menej. Ďakujem kolegovi Marekovi Krajčímu za, dá sa povedať, vysvetlenie celej tej problematiky z jeho odborného hľadiska, pretože my poslanci, ktorí tuná sedíme v laviciach, samozrejme nie sme odborníci, ale on je človek jednak z praxe, jednak, samozrejme, bol ministrom zdravotníctva, takže veľmi dobre pozná tie podmienky. A to, čo hovorí, tak ja mu, samozrejme, verím. A je veľká škoda, že to, čo hovorí, že to počuje tak málo ľudí, možnože mnohí by naozaj zauvažovali a zmenili názor pri hlasovaní o tomto zákone. Odzneli tam naozaj veľmi, veľmi, by som povedal, závažné veci, ktoré, ako sa hovorí, zaváňajú niečím. A my ako poslanci sme, samozrejme, v prvom rade tuná za ľudí, za občanov, za pacientov, za zdravotníctvo ako také. Samozrejmé, že potrebujeme aj dajme tomu, keď už máme tie poisťovne, aj tí mali, aby vedeli fungovať, aj keď odznel tuná od mnohých názor, že mala tu byť jedna štátna poisťovňa a neboli by tieto problémy. No umožnilo sa to a, žiaľ, aj v rozprave čo hovoril Marek Krajčí, za divných okolností sa robili rôzne veci, ako ten kmeň, ktorý sa navýšil, dá sa povedať, neadekvátne, resp. podivne, ale aj ďalšie veci, ktoré boli umožnené už možno z úradu pre dohľad, kde sa vytvorili tie podmienky, aby to mohli robiť tak, ako to robili. A, samozrejme, teraz keď sa to v decembri zmenilo, tak sa to poisťovniam, hlavne tým súkromným, nepáči. A my chceme toto, samozrejme, zmeniť, a ja verím, že v pléne sa nájde dosť hlasov na to, aby sme tento zákon nepodporili.
Ďuriš Nicholsonová, Lucia, poslankyňa Európskeho parlamentu (2020-07-08):
Ďakujem pekne. Mňa sa nikto nič neopýtal, tak ja si ukradnem jednu otázku, a to je od pána poslanca Nemca. Vy ste sa pýtali, že ako sa z toho bude dať financovať šport. Ja to vidím v takých dvoch líniách. Ja si myslím, že financovanie športu cez peniaze, ktoré k nám prídu z fondu obnovy, by sa mohlo diať cez reformu vzdelávania, cez reformu školstva. Tam vidím obrovský priestor. Ale ešte väčší priestor vidím, pokiaľ hovoríme o reforme zdravotníctva, pretože ja si naozaj myslím, že predovšetkým by sme mali tie, tie peniaze, ktoré v tom systéme mali, ktoré v tom systéme máme, nasmerovať do prevencie a do preventívnych programov. A tam vidím ako keby oblasť športu, ktorá by mohla byť v rámci týchto preventívnych opatrení pokrytá a úplne jednoznačne na to môžu byť pri reforme zdravotníctva minuté aj peniaze z fondu, z fondu obnovy.
Bagačka, Michal, poslanec NR SR (2015-07-03):
Ďalej, pán predseda, dajte hlasovať o pozmeňujúcom návrhu pána poslanca Novotného.
Kaník, Ľudovít, poslanec NR SR (2014-11-10):
Pán minister, vaša reč bola veľmi zaujímavá a ja by som ju tak prirovnal k reči hokejového trénera, ktorý po druhej tretine demoralizujúcemu a prehrávajúcemu mužstvu ide zdvihnúť morálku. Vy musíte byť naozaj veľmi demoralizovaný alebo váš tím, ako ste ho nazvali, vaše družstvo silne demoralizované, keď ste sa mu takto pokúsili zdvihnúť morálku a ešte ho postaviť na nohy, že nebojte sa, my to ešte znova dáme. Táto schôdza preukázala na príkladoch mnohých káuz, na príklade mnohých korupčných káuz a klientelizmu, že ste tu vytvorili systematicky a dlhodobo korupčné prostredie ako systém, ktorý ovláda túto krajinu, bez ktorého nevie nikto fungovať, kto chce pôsobiť vo verejnom sektore alebo podnikať s verejným priestorom. Zároveň vám bolo preukázané, že systematicky odvádzate Slovensko od typu liberálnej demokracie, kde vláda vládne v záujme občanov, k systému demokracie, kde vláda vládne a koná v prospech úzkej záujmovej skupiny ľudí. Použili ste tu aj slová, že opozícia zneužila túto schôdzu. Viete, presne takéto slová používali demoralizovaní komunisti v roku ´89 po Novembri, keď hovorili, že protištátne živly zneužili študentov na rozvracanie štátu a republiky. Presne tieto slová a presne v rovnakej súvislosti. My tu len plníme našu úlohu. Poukazujeme na vaše chyby, zlyhania a na to, že ste politickú moc, ktorú vám občania dali, zneužili a zneužívate proti nim samotným.
Grausová, Natália, poslankyňa NR SR (2019-03-27):
Ja ďakujem pánu kolegovi, že sa ozval, teda že, za jeho vklad do rozpravy. Ale toto chcem využiť na to, aby som sa poďakovala, lebo som nemala možnosť, navrhovateľom, predkladateľom tohoto zákona zo Slovenskej národnej strany, že tento zákon predložili. Veľmi si vás za to vážim a veľmi to oceňujem a ďakujem.
Puci, Róbert, poslanec NR SR (2013-01-31):
Ďakujem. Pán predseda, dajte, prosím, hlasovať o pozmeňujúcom návrhu pána poslanca Hubu.
Lipšic, Daniel, poslanec NR SR (2016-04-26):
Ďakujem. Ja by som chcel nadviazať na to, čo hovoril pán poslanec Matovič v súvislosti s daňovými únikmi a podvodmi. Vieme, že nám unikajú dve miliardy eur ročne a že a že donedávna sme boli na jednom z najhorších miest v Európskej únii. Inak ten nárast nastal z priemeru na dvojnásobok za prvej vlády Roberta Fica. Máme dnes o jednej mimoriadne rokovania ústavnoprávneho výboru práve ku kauze Chovanec a spol. a ku kauze Bašternák. Z toho, ako boli výbory zvolané hneď za sebou tri, predpokladám, že nová vládna koalícia si zachová zvyky z minulosti a zablokuje rokovanie týchto výborov, kde bol predvolaný generálny prokurátor a špeciálny prokurátor. Je naozaj ťažko pochopiteľné, že kolegovia, naši bývalí z opozície, ktorí zvolávali tieto výbory v minulosti, napríklad ku kauze Chovanec a spol., dnes asi budú hlasovať úplne opačne. Naozaj tie reči o boji proti korupcii môže v tejto sále niekto myslieť vážne? Keď vidíme evidentné, preukázané, zverejnené prípady zametania vecí pod koberec, o ktorých vypovedali ľudia, ktorí vyšetrovali tie veci, čo sa im dialo, ako boli šikanovaní, ako museli odísť? A sú v tejto sále ľudia podozriví z daňových trestných činov, veľmi závažných. Vy ich kryjete. Aj keď už poslanecká imunita nie je. Čiže o jednej bude prvý test vládnej koalície na mimoriadnych ústavnoprávnych výboroch, či aspoň teoreticky myslíte boj proti korupcii vážne, alebo je to už len čistá groteska.
Blanár, Juraj, podpredseda NR SR (2022-06-15):
Jedna faktická poznámka na vaše vystúpenie je od pani poslankyne Magdalény Sulanovej.
Grendel, Gábor, podpredseda NR SR (2021-09-21):
S reakciou na faktické poznámky, pán poslanec Richard Raši.
Sárközy, Irén, poslankyňa NR SR (2019-01-30):
Ďakujem veľmi pekne, pán predseda, za slovo. Milí kolegovia, predkladáme spolu s kolegami návrh zákona o Štátnom fonde rozvoja bývania. (Ruch v sále a zaznenie gongu.) Štátny fond rozvoja bývania patrí k významným nástrojom podpory bývania. (Zaznenie gongu.) Prostredníctvom... (Prerušenie vystúpenia predsedajúcim.)
Danko, Andrej, predseda NR SR (2018-11-27):
Vážené panie poslankyne, vážení páni poslanci, dovoľte mi prečítať pozmeňovací návrh k tlači 1125. Vzhľadom na aktuálny vývoj v riešení tejto problematiky na pôde Európskej únie, ktorá by mala viesť k prijatiu spoločného stanoviska Rady Európskej únie k boju proti antisemitizmu v decembri 2018, ako aj odporúčania právnej služby sekretariátu Rady Európskej únie navrhujem nasledovné formálne úpravy v predloženom návrhu, ktoré prednesiem v rozprave: V časti B sa na konci druhého odseku pridajú za slovom „ustanovizniam“ úvodzovky hore, text od tretieho odseku, začínajúci slovom „Terčom“ a končiaci slovom „krajinách“ označí ako časť C, predvetie ktorej znie: „C. konštatuje, že v súvislosti s pracovnou definíciou antisemitizmu vypracovanou Medzinárodnou alianciou pre pripomínanie holokaustu (IHRA) sa uvádzajú aj niektoré ilustratívne príklady prejavov antisemitizmu, a to, že,“.“ Časť C sa označí ako časť D. Ďakujem.
Nachtmannová, Oľga, poslankyňa NR SR (2014-01-30):
Prosím vás pekne, prepáčte, ale ja som...
Habánik, Jozef, poslanec NR SR (2020-09-17):
Ďakujem za slovo. Je faktom, že seniori majú dnes zákonný nárok na to, aby im bol vyplatený 13. dôchodok vo výške 460 eur. Ako má štát v očiach našich seniorov byť dôveryhodný, zodpovedný, keď nechce naplniť a zabezpečiť ich zákonný nárok, a to splniť svoj záväzok a vyplatiť 13. dôchodok? Tiež som presvedčený ešte o tom, že je možno sa z tejto cesty vrátiť, návrh zákona stiahnuť a zabezpečiť plnenie a splnenie sľubu a záväzku pre našich seniorov.
M. Sabolová, poslankyňa: (2008-11-25):
Takže tu by som skôr zvážila, či tento návrh, ktorý ide nad rámec zákona, je dobrý a či ideme týmto smerom, keď ešte nemáme ani vyriešené, či chcete vo vládnej koalícii schvaľovať rozpočty poisťovní, či ich chcete len prerokovať, či vôbec nič nechcete, lebo z vystúpenia koaličných poslancov, z toho nie je jasné. Zásadné zmeny predkladáte na rokovaní pléna po dvoch mesiacoch? Nie je to dobrá vizitka pre to, že vám ide o občana.
Laššáková, Jana, podpredsedníčka NR SR (2014-11-08):
S reakciou pán poslanec Frešo.
Pročko, Jozef, poslanec NR SR (2022-09-20):
... na jednej izbe. Erik, takže ty mi ideš rozprávať, Erik, mne, že, ty mne, Erik? Ešte som neskončil. (Prerušenie vystúpenia predsedajúcim.)
Blanár, Juraj, podpredseda NR SR (2022-03-16):
Vážené panie poslankyne, páni poslanci, budeme pokračovať v rokovaní bodom programu, ktorým je druhé čítanie o návrhu poslancov Gábora Grendela, Anny Andrejuvovej na vydanie zákona, ktorým sa mení a dopĺňa zákon č. 93/2005 Z. z. o autoškolách a o zmene a doplnení niektorých zákonov v znení neskorších predpisov. Návrh zákona je pod parlamentnou tlačou 873, spoločná správa výborov 873a. Teraz udeľujem slovo pánovi podpredsedovi Národnej rady Gáborovi Grendelovi, aby návrh zákona za skupinu poslancov predniesol v Národnej rade. Nech sa páči. (Rokovanie o návrhu poslancov Národnej rady Slovenskej republiky Gábora Grendela a Anny Andrejuvovej na vydanie zákona, ktorým sa mení a dopĺňa zákon č. 93/2005 Z. z. o autoškolách a o zmene a doplnení niektorých zákonov v znení neskorších predpisov , tlač 873.)
Šeliga, Juraj, podpredseda NR SR (2020-09-29):
S reakciou na faktické poznámky, pán poslanec Dostál, nech sa páči.
Zmajkovičová, Renáta, podpredsedníčka NR SR (2013-05-29):
Pani poslankyňa Mezenská.
Laššáková, Jana, podpredsedníčka NR SR (2013-01-31):
Pán poslanec Viskupič.
P. Hrušovský, predseda NR SR: (2003-07-02):
Nech sa páči, pán poslanec Kondrót.
Gyimesi, György, poslanec NR SR (2022-06-14):
Vážený pán podpredseda, dovoľte mi, aby som ako určený spravodajca výboru predniesol správu výboru Národnej rady o výsledku prerokovania Správy o výsledkoch kontrolnej činnosti Najvyššieho kontrolného úradu Slovenskej republiky za rok 2021. Správu pridelil predseda Národnej rady Výboru Národnej rady pre financie a rozpočet na prerokovanie do 25. apríla 2022. Ako gestorský výbor predseda Národnej rady určil výbor pre financie a rozpočet. Uvedenú správu prerokoval výbor a prijal k nej uznesenie č. 314 zo dňa 21. apríla 2022. Uvedený výbor predloženú správu zároveň vzal na vedomie a odporučil Národnej rade Správu o výsledkoch kontrolnej činnosti Najvyššieho kontrolného úradu Slovenskej republiky za rok 2021 vziať na vedomie. Gestorský výbor schválil uvedenú správu uznesením č. 326 zo dňa 26. apríla 2022. Určil ma za spravodajcu výboru, zároveň ma poveril predniesť správu výboru na schôdzi Národnej rady a navrhnúť Národnej rade postup pri hlasovaní podľa príslušných ustanovení zákona o rokovacom poriadku Národnej rady. Zároveň navrhol Národnej rade vysloviť súhlas, aby predseda Najvyššieho kontrolného úradu Slovenskej republiky, vtedy ešte Karol Mitrík, správu uviedol a mohol vystúpiť v rozprave na schôdzi Národnej rady Slovenskej republiky. Návrh na uznesenie Národnej rady je prílohou tejto správy. Ďakujem. Skončil som. Otvorte, prosím, rozpravu.
Šimečka, Michal, podpredseda NR SR (2023-12-14):
Ďakujem veľmi pekne. Pán poslanec Hajko.
Číž, Miroslav, podpredseda NR SR (2015-01-28):
S faktickými poznámkami páni poslanci Petrák, Čaplovič, Martvoň a Bobík. Uzatváram možnosť prihlásiť sa s faktickou poznámkou. Slovo má pán poslanec Petrák.
Grendel, Gábor, podpredseda NR SR (2023-03-23):
Pán poslanec Benčík, vy ste sa kedy stihli prihlásiť s faktickou? Aha, nezobralo, no dobre, nech sa páči.
Šimečka, Michal, podpredseda NR SR (2024-02-16):
Ďakujem pekne. Chce sa k rozprave vyjadriť spravodajca? Nie je tomu tak. Prerušujem rokovanie o tomto bode programu. A nasleduje prvé čítanie o návrhu poslancov Branislava Vanča, Lucie Plavákovej a Zuzany Števulovej na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov. Návrh zákona je uvedený ako tlač 113, návrh na jeho pridelenie na prerokovanie výborom je v rozhodnutí č. 141. Takže dávam slovo pánovi poslancovi Vančovi, aby návrh zákona uviedol. Nech sa páči. (Rokovanie v prvom čítaní o návrhu poslancov Národnej rady Slovenskej republiky Branislava Vanča, Lucie Plavákovej a Zuzany Števulovej na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov , tlač 113.)
Nemky, Martin, poslanec NR SR (2022-12-07):
Ďakujem pekne za slovo, pán predsedajúci. Začnem trošku neštandardne. Chcel by som poprosiť všetkých kolegov o podporu tohto zákona. V krátkosti uvediem zákon. Slovenská republika má najväčší podiel nočnej práce z okolitých štátov. Keďže v roku 2020 boli príplatky zmrazené kvôli covidu, navrhujeme ich rozmraziť podľa stavu z roku 2020. Otvorte, prosím vás, rozpravu, pán predsedajúci. Zároveň sa hlásim ako prvý do rozpravy.
I. Mikloš, podpredseda vlády a minister financií SR: (2004-02-03):
Ten dohovor o využívaní informačných technológií podrobne upravuje správu a využitie colných informácií, zmenu a uchovávanie údajov v colných informačných systémoch, ochranu osobných údajov, dohľad nad touto ochranou a bezpečnosť colných informačných systémov. Tento dohovor tiež upravuje právo fyzických osôb získať informácie o tom, či sú v systéme evidované osobné údaje, ktoré sa ich týkajú. Ten druhý dohovor predstavuje dohovor o vzájomnej spolupráci medzi colnými správami, predstavuje významné posilnenie boja proti podvodom, nadnárodnému porušovaniu vnútroštátnych colných predpisov a colných predpisov spoločenstva. Účelom je prostredníctvom spolupráce medzi colnými správami zabrániť porušovaniu vnútroštátnych colných predpisov, napomáhať ich odhaľovaniu a trestnému stíhaniu. Slovenskej republike vyplýva záväzok uzavrieť tento dohovor ku dňu vstupu do Európskej únie. Ďakujem za pozornosť.
Grendel, Gábor, podpredseda NR SR (2023-06-20):
Ďakujem pekne, pán poslanec. Na vaše vystúpenie je prihlásený pán poslanec Valocký s faktickou poznámkou, nevidím však v sále pána poslanca, takže tým pádom stráca možnosť reagovať. A do rozpravy ešte pred pani poslankyňou Krištúfkovou sa prihlásil pán minister, takže má takisto prednosť. Nech sa páči, pán minister, máte slovo.
Kmec, Stanislav. poslanec NR SR (2018-09-11):
Ďakujem. Vážený pán predsedajúci, v rozprave vystúpil pán poslanec Dostál. Procedurálne návrhy neboli podané. Preto prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Paška, predseda NR SR: (2009-04-28):
(Hlasovanie.) 131 prítomných, 78 za, 6 proti, 47 sa zdržalo. Sme v treťom čítaní . Otváram rozpravu. Neprihlásil sa nik. Vyhlasujem ju za skončenú a záverečné hlasovanie.
Dostál, Ondrej, poslanec NR SR (2024-04-30):
Pán poslanec Hlina, z tvojho vystúpenia vyplýva, že ten návrh je taký trošku pomiešaný, že v zásade dôvod, prečo sa predkladá takýto návrh zákona, je medveď, ale ten návrh rieši aj vlkov, aj rysov, hoci teda nie sú, nie sú nejaké prípady paniky, že niekto stretol medvede, teda vlka v lese, teda okrem Červenej čiapočky, ale teda v posledných sa už takého incidenty nedejú, pokiaľ viem. Dôvodom je, že ideme chrániť život a zdravie ľudí a v tom návrhu je aj majetok. Ale majetok, majetok predsa ohrozuje a výrazné škody na majetku páchajú teda nielen medvede a vlci, ale aj raticová zver. A dobre, je to problém, tak treba to riešiť, ale treba to riešiť v tejto súvislosti, v súvislosti s ohrozením života a zdravia, a nie je to iný problém? Lebo ja si myslím, že je to iný problém, a treba to riešiť v skrátenom konaní? Ďalej, vnadiská. Tu nikto nevyčíta, že sú tam zahrnuté vnadiská v tom návrhu, ale prečo sa vnadiská majú riešiť až keď sa vyhlási mimoriadna situácia? No tak ak vnadiská lákajú medvede do blízkosti ľudských obydlí alebo do blízkosti turistických trás, tak asi nie je dobré, aby vnadiská aj za normálnych okolností boli v blízkosti ľudských obydlí a v blízkosti turistických trás, lebo keď tam sú, tak tam tie medvede budú chodiť, a keď sa tam naučia chodiť, tak už samotné vyhlásenie mimoriadnej situácie a likvidácia tých vnadísk počas mimoriadnej situácie, nič závažné na tom, že sú tam zvyknuté medvede chodiť, riešiť nebude.
Grendel, Gábor, podpredseda NR SR (2022-09-20):
Dávam ešte slovo spravodajkyni, ktorú určil navrhnutý gestorský výbor pre kultúru a médiá, pani poslankyni Jarmile Vaňovej.
Šimečka, Michal, podpredseda NR SR (2023-12-19):
Ďakujem pekne. S reakciou na faktické pán poslanec Krajčí.
P. Paška, predseda NR SR: (2008-11-04):
(Hlasovanie.) 133 prítomných, 80 za, 1 proti, 52 sa zdržalo. Konštatujem, že sme schválili vládny návrh zákona o pomoci a podpore poskytovanej z fondov Európskeho spoločenstva. Pani poslankyňa Kramplová uvedie hlasovanie o návrhu uznesenia k Správe o štátnej politike starostlivosti o Slovákov žijúcich v zahraničí a o poskytnutej štátnej podpore Slovákom žijúcim v zahraničí za rok 2007 spolu s návrhom programu štátnej politiky starostlivosti o Slovákov žijúcich v zahraničí na rok 2009 , je to tlač 774.
Gröhling, Branislav, minister školstva, vedy, výskumu a športu SR (2020-12-03):
Ak nemusím, nebudem reagovať, lebo sa budem opakovať. Pán poslanec, ďakujem.
Bugár, Béla, podpredseda NR SR (2017-02-02):
Prezentujme sa a hlasujeme. (Hlasovanie.) Prítomných 142, za 51, proti 56, zdržalo sa 34 poslancov, 1 nehlasoval. Návrh sme neschválili.
Viskupič, Jozef, poslanec NR SR (2014-12-12):
Ďakujem. Tiež som sa zamýšľal nad tým, že ako to zjednodušiť, a my tu máme analógiu. K tomuto sa, viacerí kolegovia to používajú, je podnikateľské nebo. Niečo zo zákona je treba zaplatiť, čiže tí poľskí, naši, akíkoľvek iní kamionisti platiť musia. No a niekto sa rozhodol, že platby, ktoré sa zo zákona musia platiť, bude niekto overovať alebo clearovať, alebo akokoľvek to zjednodušene povieme, a z toho niekomu odvedieme, tak ako teraz predo mnou hovoril kolega, reálnu daň. Ja som sa pýtal – prečo? Keďže komerčné banky to vedia robiť pri omnoho zložitejších procesoch aj v rozmedzí 0,2, 0,3, dokonca my tu na trhu máme človeka, ktorý, alebo firmu, ktorá to robí síce s 35-miliónovým obratom, ale robí tento clearing za 1,5 %. A potom tu máme uzavretú, podmienka bola teda v tomto prípade, aby sme vylúčili tú mohutnú firmu, ktorá vydáva svoje vlastné karty, a podmienky boli dve: musí to byť päť kariet a musí to byť 100 mil. To je zamerané a našité na mieru jednej konkrétnej firmy. Potiaľto je to obvinenie, ku ktorému som nedostal od ministra, zatiaľ sme nepočuli od nikoho, že čo k tomuto povedia. No a druhá vec je, že s úžasom sme sledovali, že takéto, že premiérovi a tejto strane SMER sa nepáči, keď niekto zarába napríklad pri zdravotných poisťovniach, kde takisto sú zo zákona posielané peniaze a chcú na tom zarábať zdravotné poisťovne. Toto je ešte brutálnejšie. A za neodvedenú službu alebo nezaslúženú službu platíme obrovské milióny, ktoré sa naozaj dali použiť úplne inak.
Gröhling, Branislav, poslanec NR SR (2024-01-19):
Pani poslankyňa, ináč my osobne sa nepoznáme, vy ste aj nová poslankyňa a teraz v Národnej rade je veľmi veľa nových poslancov a pre mňa je to aj obohacujúce, lebo prinášate úplne iné pohľady na politiku a riešenie jednotlivých situácií. Aj vaše príspevky vnímam z minulosti vždy v takých dvoch rovinách. Jedna rovina je váš pohľad, taký ten osobný pohľad zo života, že čo prežívate a ako aplikujete jednotlivé návrhy zákonov a ten druhý je taký odborný, že sa pozeráte na veci, že čo spôsobia celkovo verejnosti, že aký majú dopad na spoločnosť a na riešenie jednotlivých situácií. A takto som vnímal aj váš príspevok. Na jednej strane ste hovorili, že táto vláda sa správa tak, že za všetko zlé môžu iní. Pekne ste aj pomenovali, že to nie je pravda, pretože za všetko zlé, že čo vláda teraz predkladá v rámci skráteného legislatívneho konania, môže iba vláda a nikto iný. Nemôže za to opozícia, ktorá tu nedáva argumenty, tak ako vláda tvrdí, pretože opozícia práve už piatym dňom tu dáva argumenty a aj otázky, ktoré nie sú vypočuté. Tiež ste veľmi dobre poznamenali ten, jak to mám povedať, ani nie že prieskum, ale nejaký názor webu Politico, ktorý vyhodnotil 12 politikov, ktorí naozaj ubližujú európskej politike a tam siedmy v poradí bol Robert Fico. Potom tej odbornej stránke, ktorú ste hovorili, tak hovorili ste o tom, že táto novela môže spôsobiť spoločenské škody a znižuje tresty za korupciu ale aj bežné tresty za krádež alebo organizovaný zločin a tam ste pomenovali všetky argumenty k tomu. Ja veľmi rád počúvam vaše príspevky a dúfam, že budem mať ešte tú možnosť do budúcnosti.
D. Lipšic, poslanec: (2007-12-05):
Teraz, samozrejme, vy nie ste zodpovedný za ZVJS a to nie je, takpovediac, váš problém. Súhlasím. Ale vláda a parlament podľa mojej mienky, problém vlády a parlamentu to je. Ja neviem prinútiť a zrejme ani vy ministra spravodlivosti, aby sa aspoň minimálne zaujímal o väzenstvo. Ale chcem vám povedať, že ministri prichádzajú a odchádzajú. Niekedy rýchlejšie, niekedy pomalšie. Čiže to nemôže byť vec nejakého ministra alebo jednotlivca, pretože zbor tu bude. A musí byť naším spoločným záujmom, aj vaším a vášho poslaneckého klubu, aby aj ZVJS bol funkčný zbor. A preto sa to snažme vyriešiť. A ak hovoríte, áno, rozpočet väzenstva je hrozný, hrozný na budúci rok. Ja som vás na to upozorňoval, celej justície. Tak dajme, dajme tomu novú úpravu od 1. 1. 2009, proste, ale musíme nájsť, povedať musíme, nemusíme, ale mali by sme mať ambíciu nájsť riešenie, ktoré neohrozí bezpečnosť našich ľudí.
Bugár, Béla, podpredseda NR SR (2016-10-27):
Ďakujem. Takže prvú otázku, pán predseda vlády, položil pán poslanec Náhlik a je nasledovného znenia: Vážený pán predseda vlády, ako by ste zhodnotili vzťahy medzi vládou a odbormi na Slovensku? Nech sa páči.
Žiga, Peter, podpredseda NR SR (2024-04-18):
Ďakujem. Na vaše vystúpenie jedna faktická poznámka. Pani poslankyňa Hanuliaková, nech sa páči.
Tomáš, Erik, poslanec NR SR (2020-10-20):
Pán kolega, ďakujem na vašu, za vašu faktickú poznámku. Ja si tiež, rovnako ako vy, uvedomujem, že sme v kríze nielen pandemickej, ale aj ekonomickej. Ale na druhej strane vieme, že je veľa miliárd voľných na účtoch vlády. A vieme aj také veci, že bankám dokázala dať, darovať doslova 380 mil. eur, a preto nerozumiem pri kombinácii týchto dvoch faktorov, ktoré som pomenoval, prečo je potrebné brať tým, ktorí to najviac potrebujú, to znamená nízkopríjmovým ľuďom, ako aj dôchodcom.
Šimečka, Michal, podpredseda NR SR (2024-01-23):
Ďakujem. A teraz pani poslankyňa Stohlová. To som len skúšal, či ste v strehu.
Bugár, Béla, podpredseda NR SR (2018-02-08):
Pán minister...
Pčolinský, Peter, podpredseda NR SR (2023-03-21):
Tri faktické poznámky. Pán poslanec Ďurica.
Figeľ, Ján, podpredseda NR SR (2015-11-24):
S faktickou na vystúpenie pána ministra, nech sa páči, Daniel Lipšic.
Gyimesi, György, poslanec NR SR (2022-05-24):
Vážený pán predsedajúci, dovoľte mi, prosím, aby som ako určený spravodajca výboru predniesol spoločnú správu výborov Národnej rady o výsledku prerokovania vládneho návrhu zákona o financovaní voľného času dieťaťa a o zmene a doplnení niektorých zákonov vo výboroch Národnej rady. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného návrhu, vládneho návrhu zákona. Národná rada uznesením č. 1472 zo dňa 24. mája 2022 pridelila vládny návrh zákona týmto výborom: výboru pre financie a rozpočet, ústavnoprávnemu výboru, výboru pre sociálne veci, výboru pre vzdelávanie, vedu, mládež a šport, výboru pre kultúru a médiá. Určila zároveň výbor pre financie a rozpočet ako gestorský výbor a lehotu na prerokovanie predmetného vládneho návrhu zákona v druhom čítaní vo výboroch. Poslanci Národnej rady, ktorí nie sú členmi výborov a ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému vládnemu návrhu zákona zaujali výbory odporúčanie pre Národnú radu návrh schváliť (výbor pre sociálne veci, výbor pre vzdelávanie, vedu, mládež a šport, výbor pre kultúru a médiá), odporúčanie pre Národnú radu návrh schváliť s pozmeňujúcimi a doplňujúci návrhmi (ústavnoprávny výbor a výbor pre financie a rozpočet). Z uznesení výborov uvedených pod bodom III tejto spoločnej správy vyplynuli pozmeňujúce a doplňujúce návrhy uvedené pod bodom IV spoločnej správy. Gestorský výbor odporúča o návrhoch výborov, ktoré sú uvedené v spoločnej správe, hlasovať takto: O bodoch spoločnej správy číslo 1 až 5 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade vládny návrh zákona schváliť s pozmeňujúcimi a doplňujúcimi návrhmi. Spoločná správa výborov bola schválená uznesením gestorského výboru č. 336 z 24. mája 2022. Týmto uznesením výbor zároveň poveril spoločného spravodajcu, mňa, aby na schôdzi Národnej rady pri rokovaní o predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, pán predsedajúci, skončil som. Otvorte, prosím, rozpravu, do ktorej sa hlásim ako prvý.
Kuffa, Filip, poslanec NR SR (2023-06-20):
Ďakujem za slovo. Národná rada schválila dňa 18. mája 2023 zákon, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov. Prezidentka Slovenskej republiky podľa čl. 102 ods. 1 písm. o) Ústavy Slovenskej republiky vrátila Národnej rade uvedený zákon na opätovné prerokovanie a vo svojom rozhodnutí uviedla dôvody, ktoré ju viedli k tomu, aby využila svoju právomoc, ktorá jej vyplýva z Ústavy Slovenskej republiky. Na základe uvedeného predseda Národnej rady svojím rozhodnutím č. 1817 zo 7. júla 2023 podľa § 90 ods. 2 zákona o rokovacom poriadku pridelil predmetný zákon vrátený prezidentkou Slovenskej republiky na opätovné prerokovanie Národnou radou týmto výborom: ústavnoprávnemu výboru, výboru pre pôdohospodárstvo a životné prostredie. Ako gestorský výbor určil výbor pre pôdohospodárstvo a životné prostredie a súčasne určil lehotu na jeho prerokovanie. Prezidentka Slovenskej republiky vo svojom rozhodnutí z 5. júna 2023 č. 3090-2023-PSR uviedla dôvody na vrátenie zákona, ktoré sú odôvodnené v časti II a navrhla, aby Národná rada Slovenskej republiky po opätovnom prerokovaní zákon neprijala ako celok. Určené výbory prerokovali predmetný zákon v lehote určenej rozhodnutím predsedu Národnej rady Slovenskej republiky takto: ústavnoprávny výbor rokoval dňa 13. júna 2023, avšak neprijal uznesenie, keďže návrh uznesenia nezískal súhlas nadpolovičnej väčšiny všetkých poslancov podľa čl. 84 ods. 3 Ústavy Slovenskej republiky a § 52 ods. 4 zákona o rokovacom poriadku. Výbor pre pôdohospodárstvo a životné prostredie o návrhu dňa 7. júna 2023 nerokoval, nakoľko podľa § 52 ods. 2 Národnej rady č. 350/1996 Z. z. o rokovacom poriadku nebol uznášaniaschopný. Gestorský výbor neprijal odporúčanie pre Národnú radu podľa § 90 ods. 5 zákona o rokovacom poriadku, keďže nebol uznášaniaschopný. Výbor pre pôdohospodárstvo a životné prostredie ako gestorský výbor o návrhu spoločnej správy výboru rokoval dňa 13. júna 2023, avšak neprijal uznesenie, nakoľko podľa § 52 ods. 2 zákona o rokovacom poriadku nebol uznášaniaschopný. Predseda výboru ma určil za spravodajcu, ktorý bude informovať Národnú radu v súlade s § 80 ods. 2 zákona o rokovacom poriadku o výsledku rokovania výborov a odôvodní návrh a stanovisko výboru na schôdzi Národnej rady. Pán predseda, otvorte, prosím, rozpravu a hlásim sa do nej aj ako prvý.
Šimečka, Michal, podpredseda NR SR (2024-01-11):
Ďakujem. Pán poslanec Dostál má doplňujúcu otázku?
Ďuriš Nicholsonová, Lucia, podpredsedníčka NR SR (2018-02-07):
Pán poslanec Gröhling, nech sa páči.
Pčolinský, Peter, podpredseda NR SR (2023-02-14):
Na vaše vystúpenie nie sú faktické poznámky. Vyhlasujem všeobecnú rozpravu za skončenú. Pán navrhovateľ, ešte záverečné slovo.
Beblavý, Miroslav, poslanec NR SR (2014-11-26):
... začali konečne dobiehať západnú Európu. Ďakujem veľmi pekne. (Neutíchajúci ruch v sále.)
Kavecká, Monika, poslankyňa NR SR (2023-05-03):
Ďakujem. Vážený pán predsedajúci, vážený pán minister, vážené panie kolegyne poslankyne, vážení páni kolegovia poslanci, dovoľte, aby som vystúpila v rozprave k návrhu zákona č. 355. Prečítam pozmeňujúci návrh, ale najskôr ho odôvodním. Práca v zariadeniach ústavnej zdravotnej starostlivosti a zvýšená psychická záťaž vplýva na zdravotný stav zdravotníckych pracovníkov. Doposiaľ sa zdravotníci slovne stretávajú s uznaním náročnosti ich práce, avšak reálne nemajú priznávané toto odmenenie, že pracujú v tretej kategórii rizika minimálne z dôvodu psychickej záťaže, ktorej čelia najmä v zdravotníckych zariadeniach ústavnej zdravotnej starostlivosti v kombinácii s nepretržitou prevádzkou, nočnou prácou a náročnými zdravotnými stavmi, s ktorými sa potýkajú pri svojej práci. Návrh reaguje na túto situáciu a zároveň má potenciál ušetriť náklady na zbytočnú administratívu pri osobitnom posudzovaní. Prečítam doplňujúci a pozmeňujúci návrh poslankyne Národnej rady Slovenskej republiky Moniky Kaveckej k vládnemu návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, číslo parlamentnej tlače 1465. Čítam text: V čl. I sa za bod 81 vkladá nový bod 82, ktorý znie: „82. V § 31 ods. 4 dopĺňa sa písmenom d), ktoré znie: „d) riziko vyplýva z práce zdravotníckeho pracovníka u poskytovateľa ústavnej zdravotnej starostlivosti.“.“ Nasledujúce body sa primerane prečíslujú. Ďakujem.
P. Paška, predseda NR SR: (2006-08-02):
Pán poslanec Senko.
Glváč, Martin, podpredseda NR SR (2019-10-15):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Nie je tomu tak. Končím možnosť prihlásiť sa. Pán navrhovateľ? Ďakujem. Pán spravodajca? Nie. Termín hlasovania, pán spravodajca?
P. Hrušovský, predseda NR SR: (2004-12-14):
(Hlasovanie.) 131 prítomných, 91 za návrh, 22 proti, 17 sa zdržalo sa, 1 nehlasoval. Konštatujem že návrh uznesenia sme schválili. Pani poslankyne, páni poslanci, vyhlasujem rokovanie 34. schôdze Národnej rady za skončené. (Rokovanie 34. schôdze NR SR sa skončilo o 16.35 hodine.) (Po skončení 34. schôdze NR SR pokračovalo rokovanie 33. schôdze NR SR.)
Danko, Andrej, podpredseda NR SR (2024-01-23):
Na vystúpenie pána poslanca 22 faktických, uzatváram možnosť prihlásenia s faktickou. Prvý poslanec Krajčí.
Zmajkovičová, Renáta, podpredsedníčka NR SR (2012-08-06):
Pán poslanec Mikloško.
Kotleba, Marian, poslanec NR SR (2020-03-24):
Vážený pán predseda, navrhujem doplniť do programu tejto schôdze Národnej rady bod schválenie uznesenia Národnej rady Slovenskej republiky, ktorým Národná rada Slovenskej republiky žiada vládu Slovenskej republiky pripraviť v skrátenom legislatívnom konaní návrh novely zákona o platových pomeroch niektorých ústavných činiteľov, v ktorom zníži plat poslanca Národnej rady Slovenskej republiky a niektorých ústavných činiteľov najmenej o 33 %, a to na dobu trvania mimoriadnych opatrení ako prejav solidarity s ľuďmi, ktorí stratili prácu a tým pádom aj mzdu na túto dobu. Ďakujem.
Lipšic, Daniel, poslanec NR SR (2015-02-18):
Pán poslanec, 83 je viac ako 30, že? Zvolajte schôdzu ku mne na ministerstve spravodlivosti, na ministerstve vnútra, zvolajte schôdzu k prvej Dzurindovej vláde, k druhej, k fondu, zvolajte to, ja sem prídem a budem o tom hovoriť. Teraz hovoríme o inom, zvolajte ju, ešte raz vám hovorím, máte na to dosť podpisov, máte väčšinu, kľudne to urobte, vyzývam vás k tomu. Teraz hovoríme o tom, že je tu podozrenie, že tú firmu stále vlastní váš dnešný minister. Lebo kto by predal firmu, ktorá má našliapnuté na 10-tisícnásobok toho, za čo bola predaná, pri zdravom rozume? Pán poslanec, ale váš problém je ten, že áno, ja som konal, aj keď som mal pocit, že sa urobila neprávosť za našej vlády, napr. pri PPC, aj keď ja som s tým nič nemal. A vy budete sústavne obhajovať všetky kauzy vašej vlády, absolútne všetky do úplného konca a poukazovať, že no ale aj vy ste robili, aj vy ste robili. Treba asi trošku mať nadhľad, pán poslanec, a vy ho nemáte, vy ste ochotný akúkoľvek absurdnosť a úplne zjavné prešľapy obhajovať do úplného konca tým, že veď možno sa ešte robili niekedy horšie veci. To je podľa mňa, to nikam debatu neposúva, ale keď o tom chcete hovoriť, ešte raz zvolajte schôdzu, môže byť aj zajtra, nie je problém, máte dosť hlasov, zvolajte ju. Teraz hovoríme o tom, v akom konflikte záujmov bol pán Pavlis v minulosti, ale aj o tom, že sú tu veľmi závažné indície, že firma, ktorá bude mať priklepnuté s veľkou pravdepodobnosťou 60 mil. eur, je firma, ktorá nebola prevedená na iných vlastníkov, preto je to schránková firma v Curaçau.
Šmilňák, Martin, poslanec NR SR (2023-12-06):
Vážený pán predseda, vážení ministri a kolegovia, na sklonku dňa mi dovoľte predsa len pár poznámok ešte k tomuto zákonu o financovaní škôl a školských zariadení. Tento zákon sa priamo dotýka jednej veľmi citlivej témy, témy duševného zdravia. Len pred pár dňami nás všetkých zmrazila jedna udalosť, ktorá sa udiala na streche školy v Parchovanoch a naše dáta nám hovoria, že polovica tínedžerov na Slovensku sú nešťastní a ten interval medzi nešťastní a som tak zle na tom, že chcem spáchať samovraždu, sa nám posúva smerom k tým horších, k tým horším riešeniam alebo situáciám, čo je pre nás všetkých alarmujúce, a preto veľmi vítam, že tento zákon upravuje a zlepšuje financovanie práve takého školského zariadenia, ktorý sa tejto téme venuje, a to sú centrá poradenstva a prevencie. Tí, ktorí pracujete v samospráve, veľmi dobrou správou tohto zákona je, že nepriamo zlepší financovanie samospráv a vyšších územných celkov zhruba v objeme, keď sa nemýlim, 16 mil. eur. Prečo? Preto lebo doteraz boli tieto neštátne školské zariadenia, centrá prevencie a poradenstva financované z originálnych kompetencií a teraz si štát zobral na seba, že utiahne túto položku sám. Čiže objem peňazí v samosprávach a vo vyšších územných celkoch sa nezníži, len štát prevezme financovanie tejto položky na seba. Teda nepriamo sa o 16 mil. zvýši alebo zlepší financovanie našej samosprávy. Pán minister, vo financovaní školských zariadení na Slovensku je veľký neporiadok, kompetencie originálne a prenesené sú v neporiadku. Medzi, medzi najväčšie problémy my, medzi najväčšie problémy, ktoré identifikujeme v tejto oblasti, hovoríme, že patrí financovanie školských jedálny a školských klubov detí, ŠKD, ktoré sú financované z jedného balíka a samotné školy financované z druhého balíka. Toto chceme upratať postupne a toto je taký prvý krok, ktorý vidíme, ktorý sa deje, a ja tu vašu ambíciu urobiť poriadok vo financovaní škôl a školských zariadení veľmi oceňujem. Tento krok vidím ako logický a okrem toho veľmi dobre, veľmi dobre reaguje aj na situáciu zhoršenom duševnom zdraví našich, našich detí a mládeže, ktoré nám určite všetkým leží na srdci. A aby som nebol príliš dramatický, ale ja na tej streche vidím polovicu našich chlapcov a dievčat a my ich potrebujem dostať z tej strechy dole. Každé jedno poradenstvo, ktoré sa dostane k týmto deckám naviac, je prispenie k riešeniu tohto problému, a preto si myslím, že je veľmi prospešné, dobré a vecné tento zákon podporiť. Ďakujem pekne.
Laššáková, Jana, podpredsedníčka NR SR (2014-07-02):
Pani poslankyňa Košútová.
Blaha, Ľuboš, podpredseda NR SR (2024-05-14):
Pán poslanec Martin Dubéci.
Fecko, Martin, poslanec NR SR (2019-02-01):
Ďakujem pekne. Ale ináč, samozrejme, však nebudeme zakazovať autá, zomrieť môžme hocijakým spôsobom, hej, ja by som bol najradšej, keby sme zomierali na starobu, nie na iné prípady. Ale hovorím, že napadlo ma to kvôli tomu, že koľko sme mali za posledné dva roky, tri roky takýchto ťažkých psičkárskych teda akože napadnutí, resp. úmrtí až, a to ma ako eskaluje proste, že do toho, že pozor, aby sa nedávalo ešte ďalšia možnosť, ktorá možnože aj v tých zariadeniach, či už v tých spoločného, nejakých tých reštauráciách a kaviarňach môže byť. (Zaznievanie gongu.) Vy ste povedali v svojom vystúpení tiež, že všetkým častiam obyvateľstva vyhovieť v tých požiadavkách, ktorých, jak ste povedali, že máte mačky a poznáte takéto. Aj ja poznám niektoré takéto zariadenia, ktoré fungujú, ako ste vy definovali. Takže chcem veriť, že potom pán Dostál ako predkladateľ zdôvodní, ako to bude myslené s tými ďalšími, jak som načrtol, pretože niekto rád chodí s pumou, niekto rád chodí s jaguárom. A potom sa budem pýtať, že akým spôsobom sa on môže realizovať, ísť s ním do reštaurácii. (Reakcia z pléna.) Áno, aj s takým jaguárom volantovým, a toto je, by som povedal, že môžte na zodpovedanie ďalším, lebo toto je prvá lastovička. Možnože o polroka príde s ďalším nejakým zákonom a ideme ďalej, hej. Takže asi v takomto duchu. Takže toto aspoň z mojej strany, že, samozrejme, že dobre, ale hovorím, ja nerád rozširujem možnosť do ďalších oblastí, aby sme teda nejakým spôsobom tých občanov možnože aj stresovali, možnože aj stresovali, pretože, hovorím, keď sa vám postaví malému decku pes, ktorý je trikrát väčší ako ono, a videl som to na vlastné oči, som myslel, že nám decko zomrelo, viete, a to je veľký problém. Áno, a je to na tých majiteľoch, a preto apelujem, aby sme rozlíšili plemená, lebo aj o tom je veľká debata, lebo niektorí majitelia nevedia toho psa skrotiť, no nevedia, viete ako. A on si ukazuje svoje ego tým, že on má toho najväčšieho, akého možného môže kúpiť na trhu, a potom robí frajera. Žiaľ, je to tak, to je naša nátura asi. Ďakujem.
Žitňanská, Jana, poslankyňa NR SR (2020-12-08):
Ďakujem pekne, pán predsedajúci. Kolegyne, kolegovia, dovoľte mi predložiť spoločnú správu výborov Národnej rady Slovenskej republiky o prerokovaní návrhu poslancov Národnej rady Slovenskej republiky Michala Šipoša, Lucie Drábikovej, Anny Andrejuvovej a Marka Šefčíka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony, tlač 292. Národná rada Slovenskej republiky uznesením č. 388 zo 4. novembra 2020 pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona, tlač 292, prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky pod bodom III tejto spoločnej správy vyplýva jeden pozmeňujúci návrh. Gestorský výbor odporúča návrh zákona schváliť v znení schváleného pozmeňujúceho návrhu. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 80 z 24. novembra 2020. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Pán predsedajúci, skončila som, prosím, otvorte rozpravu.
Verešová, Anna, poslankyňa NR SR (2017-06-16):
Chcem sa poďakovať ja tiež svojim kolegyniam a zvlášť tebe, Erika, že, že si s takou vervou sa pustila do toho, aby 
15 300 ľuďom bolo po-mo-že-né. Presne preto sme tu v tomto pléne, preto nás zvolili do parlamentu ľudia, aby sme bojovali za ich práva a za odstraňovanie akejkoľvek nespravodlivosti. Takže moja vďaka patrí kolegyniam za tých 15 300 ľudí. Vďaka.
Bugár, Béla, podpredseda NR SR (2016-12-07):
Ďakujem. Otváram všeobecnú rozpravu. Konštatujem, že som dostal jedinú písomnú prihlášku, pána poslanca Budaja, ktorý tu ale nie je, preto otváram možnosť sa prihlásiť ústne do rozpravy. Traja. Končím možnosť sa prihlásiť do rozpravy. Pani poslankyňa Dubačová, nech sa páči, máte slovo a ešte k tomu aj mikrofón.
Laššáková, Jana, podpredsedníčka NR SR (2013-06-28):
Takže príjemné dobré ráno, vážené panie poslankyne, páni poslanci, otváram ôsmy rokovací deň 21. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Ján Babič, Rastislav Čepák, Lea Grečková, Elemér Jakab, Viera Mazúrová, Daniel Lipšic a Zsolt Simon. Na zahraničnej pracovnej ceste sú poslanci Andrej Kolesík a Magdaléna Vášáryová. Podľa schváleného programu pristúpime k návrhu účtovnej závierky Sociálnej poisťovne za rok 2012 . Návrh je pod tlačou 475, spoločná správa výborov má tlač 475a. Návrh uvedie generálny riaditeľ Sociálnej poisťovne Dušan Muňko. Nech sa páči, pán generálny, máte slovo.
Bugár, Béla, podpredseda NR SR (2016-11-24):
Pán poslanec Osuský.
Bugár, Béla, podpredseda NR SR (2017-03-28):
Pán podpredseda Hrnčiar.
Goga, Ľudovít, poslanec NR SR (2018-02-13):
V rozprave vystúpili štyria poslanci, nebol podaný žiadny procedurálny návrh. Prosím, pán predseda, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
M. Sabolová, poslankyňa: (2008-06-17):
A, pán Jarjabek, že podpisy nie sú dôležité? Sú dôležité, pretože keď poslanec nehlasuje počas schôdze celý deň a nie je ani podpísaný a nie je ani ospravedlnený, má neospravedlnený deň. A dva takéto dni neospravedlnené mali by stáť poslanca plat. Čo je vás do toho, kde je poslanec? Mňa nezaujíma kde je poslanec. Ale každý poslanec ak nemá na to vážny dôvod, tak toto je jeho práca. A hlasovanie a prijímanie zákonov, tvorba legislatívy je tá, ktorá je naša zodpovednosť voči občanom. A tým pádom vás ani občania nezaujímajú. Mňa vôbec nezaujíma či pán Slota chodí alebo nechodí do parlamentu, ale ma zaujíma, kde bol, kedy stihol to podpísať alebo kde sú jeho hlasovania za tie dva dni, že sa dá preukázať , že má nárok, aj keď sa nepodpísal, ale on sa podpísal, na príslušenstvo, ktoré mu patrí. Pán poslanec Zelník, k tomu, koľkí tu sedia moji a koľkí tu sedia vaši a vy vládnete. Mňa to ani tak netrápi momentálne, koľkí tu sedia, ale moji poslanci boli na hlasovaní. Toto je rozhodujúci akt na to, aby sme prijímali zákony v tejto Národnej rade. A moji poslanci sa podpisujú sami osobne, tak ako sú na rokovaní Národnej rady, a hlasovaním potvrdzujú svoju účasť. Aj mňa mrzí, že by tí poslanci všetci tu mohli sedieť vo väčšom počte, lebo sme tí, ktorí tu sedíme viac a berieme to zodpovednejšie, ale sú takí, ktorí tu nie sú. Ale tak ako vás nič nie je do mojich, tak ani mňa nič nie je do vašich nie je, len ide tu o to, že tu... (Vystúpenie prerušené časomierou.)
D. Lipšic, poslanec: (2007-12-05):
Chcem len upozorniť ctenú snemovňu, že znovu do zákona vkladáme priamu novelu úplne iného zákona. (Ruch v sále.) Navrhuje sa zaviesť nový článok pod rímskou sedmičkou, kde sa otvára nesúvisiaci zákon z pôsobnosti nie rezortu zdravotníctva, musím povedať, a preto minimálne z pohľadu toho, o čom sme v snemovni už hovorili dlhšie, ako klesá kvalita legislatívy v tomto parlamente, keď sa sústavne v druhom čítaní v pléne otvárajú nesúvisiace právne predpisy. Toto je ďalší dôkaz toho, ako bol otvorený iný zákon v zákone o poskytovateľoch zdravotnej starostlivosti. A preto bez ohľadu na vyjadrenie pána ministra, ktoré zrejme bude pozitívne, by som odporúčal tento zákon neschváliť. Minimálne z dôvodu, ak naozaj berieme náš záväzok, zlepšovať legislatívu a nie ju zhoršovať, vážne.
Šimečka, Michal, podpredseda NR SR (2024-04-23):
Ďakujem pekne. Pani poslankyňa Hanuliaková.
Grendel, Gábor, podpredseda NR SR (2020-07-08):
Ďakujeme pekne, pán poslanec. Tretí v poradí je pán poslanec Robert Hajšel z frakcie Progresívnej aliancie socialistov a demokratov.
Hraško, Igor, poslanec NR SR (2013-04-16):
Ďakujem pekne, pán predsedajúci. Pán minister, ja by som vás chcel len upozorniť na skutočnosť, že to, že sme my dneska tuná niektorí v opozícii, neznamená, že sme predtým boli v nejakej koalícii alebo súčasťou nejakej vlády. Takže ja osobne som neschvaľoval absolútne žiadny rozpočet a nemám žiadne pričinenie na tom, že sa robilo kedysi tak, ako sa robilo, tak ako nemám pričinenie na tom, že vy robíte tak, ako robíte. Takže nabudúce spomínajte konkrétne politické strany a nie všetky, že opozícia. Ďakujem. No a štatistiky používate také, ako sa vám hodia. Už to spomínal kolega Kaník. Nezamestnaných pošlete na kurzy a tak ich dočasne vyradíte zo štatistík, čo vám opticky, samozrejme, zlepší imidž, ale to nie sú reálne opatrenia. Žiaľ, tých nezamestnaných tam budete mať stále, budú vám tam visieť ako taký malý Damoklov mečík. Hovorili ste o výbornom Zákonníku práce, čo tak obrátiť kartu, aby sme Zákonník práce vôbec nepotrebovali, to vás nenapadlo? No, žiaľ, nie, pretože na toto nemáte fundament a nedokážete urobiť také kroky, aby ste sa vôbec dokázali priblížiť k takémuto niečomu. (Ruch v sále.) Poprosím kolegov, aby sa tam prestali chichúňať, nech sa prihlásia radšej do faktickej poznámky. Ďakujem, kolegovia zo SMER-u. No a hovorili ste, že vy ste presvedčený, áno, to je to, čo máte, vlastné presvedčenie, ale nič reálne. Vy ste len presvedčený, že to by takto mohlo fungovať niekedy v živote. Ako som už spomínal, robíte veci systémom pokus – omyl. Vyjde – nevyjde. Lebo vy ste presvedčený o tom, že by to mohlo teoreticky vyjsť, nič nemáte prepočítané, nič nemáte naštudované, proste nič reálne, žiadne kroky, len vaše ideologické presvedčenie.